HU
C 349/132
Az Európai Unió Hivatalos Lapja
2023.9.29.
Piaci intézkedések 3.21.
Az EGSZB elengedhetetlennek tartja, hogy a fenékhalászati eszközökre vonatkozó korlátozások automatikusan tükröződjenek a harmadik országokból behozott termékekben.
Különös tekintettel arra, hogy több ezer tonna fehérhúsú hal (pl. alaszkai sávos tőkehal, közönséges tőkehal, foltos tőkehal) származik Oroszországból és Kínából, és ráadásul vámkedvezményben is részesül.
Az EGSZB ezért arra kéri az Európai Bizottságot, hogy a cselekvési tervbe foglaljon bele piaci intézkedéseket a belső és külső politikák közötti összhang és koherencia, valamint az uniós és nem uniós gazdasági szereplők közötti egyenlő versenyfeltételek biztosítása érdekében.
Finanszírozás 3.22.
Az EGSZB ezért sajnálatát fejezi ki amiatt, hogy a terv nem javasol további finanszírozási intézkedéseket az Európai Bizottság által javasolt zöld és energetikai átálláshoz.
Egy ilyen kezdeményezést, amely ennyi fenékhalászhajót érint, a szükséges ösztönzőkkel és kompenzációs mechanizmusokkal kell kísérni.
Az EGSZB kéri, hogy a halászeszközök cseréje vagy leselejtezése helyett inkább a kutatás és az innováció kapjon állami támogatást a tengerfenékkel való érintkezés csökkentése érdekében.
A cseréhez és a selejtezéshez hatalmas pénzösszegekre lenne szükség, amelyek a jelenlegi forrásokból nem állnak rendelkezésre, valamint a halászati módszerek megváltoztatásának technikai akadályai is lennének.
Az EGSZB kéri továbbá, hogy vegyék figyelembe a halászati ágazat szezonalitását és sajátosságait.
Az EGSZB kéri, hogy az Európai Tengerügyi, Halászati és Akvakultúra-alapon (ETHAA) kívül az Európai Szociális Alap és az Európai Regionális Fejlesztési Alap esetében is fogadjanak el halászatra összpontosító programokat, hogy a források jobban eljussanak azokra a területekre, ahol a legnagyobb szükség van rájuk.
Arra kéri továbbá az Európai Bizottságot, hogy készítsen nyomonkövetési jelentéseket annak ellenőrzésére, hogy megfelelően hajtják-e végre, illetve osztják-e el a forrásokat.
Járulékos fogások 3.23.
Az EGSZB teljes mértékben egyetért az Európai Bizottsággal abban, hogy minimálisra kell csökkenteni és lehetőség szerint meg kell szüntetni az érzékeny tengeri fajok (mint például a Vizcayai-öbölben a közönséges delfin) járulékos fogását.
Az EGSZB aggodalmát fejezi ki a különösen veszélyeztetett, sérülékeny fajok, például egyes cápafajok, tengeri teknősök, tengeri emlősök (közönséges barna delfin és földközi-tengeri barátfóka) és tengeri madarak (baleári vészmadár) miatt.
Az EGSZB arra kéri a tagállamokat, hogy nemzeti szinten, illetve közösen is hozzanak intézkedéseket a járulékos fogások minimalizálása érdekében. 3.24.
Ezzel kapcsolatban az EGSZB üdvözli néhány tagállam legújabb intézkedéseit, amelyek keretében fedélzeti megfigyelő eszközöket és a delfinek elriasztására ultrahangot kibocsátó akusztikus eszközöket telepítettek.
Végezetül az EGSZB arra kéri az Európai Bizottságot és a tagállamokat, hogy biztosítsák, hogy a halászati területek érzékeny fajok védelme érdekében történő lezárása kiegyensúlyozott legyen, és vegyék figyelembe, hogy ez milyen jelentős társadalmi-gazdasági hatást gyakorol a flottára. 3.25.
Ami az európai angolnát illeti, az EGSZB aggódik a faj érzékeny állapota miatt, és emlékeztet a Tanács által 2022 decemberében elfogadott, a helyzet javítását célzó határozott intézkedésekre, amelyek a tengeri fogások hat hónapos tilalmával és a rekreációs célú halászat teljes tilalmával jártak.
Ezzel összefüggésben az EGSZB emlékeztet arra, hogy ezek az intézkedések Európa-szerte jelentős negatív hatással lesznek a part menti halászatra, ezért kéri, hogy a további korlátozó intézkedések meghozatala előtt elemezzék a faj helyreállítása terén elért eredményeket.
Az EGSZB mindazonáltal alapvető fontosságúnak tartja a halászattal és a halászattal nem összefüggő valamennyi hatás kezelését, valamint a vonatkozó jogszabályok – például a vízügyi keretirányelv (20), az élőhelyvédelmi irányelv és a tengervédelmi stratégiáról szóló keretirányelv – jobb végrehajtását a helyzet mielőbbi javítása és a további korlátozások elkerülése érdekében.
Egyéb szennyező anyagok 3.26.
A becslések szerint egyedül a Balti-tengerben mintegy 50 000 tonna vegyi lőszer, 500 000 tonna hagyományos fegyver és 10 000 hajóroncs található a múlt századi háborúk miatt (21).
Ezt a veszélyt tovább súlyosbítja Oroszország Ukrajna elleni brutális katonai agressziója.
A tengerbe süllyesztett lőszerek valós fenyegetést jelentenek az emberi életre és a tengeri környezetre nézve, és nemcsak a halászatot és a hajózást veszélyeztetik, hanem a kék gazdaság más ágazatainak fejlődését is.
Az EGSZB arra kéri az Európai Bizottságot és a tagállamokat, hogy tegyenek operatív lépéseket a tengerfenék megtisztítása érdekében, valamint hozzanak jogalkotási intézkedéseket annak biztosítására, hogy a vizek ne hordozzanak ilyen veszélyeket.
Az EGSZB emlékeztet arra, hogy az Európai Élelmiszerbiztonsági Hatóság, valamint a tagállamok tengervédelmi stratégiáról szóló keretirányelv szerinti nemzeti programjai fontos szerepet játszanak a tengeri környezet – mint az emberek számára biztonságos és egészséges élelmiszerforrást jelentő környezet – védelme szempontjából.
(20) (21)
Az Európai Parlament és a Tanács 2000/60/EK irányelve (2000.
október 23.) a vízpolitika terén a közösségi fellépés kereteinek meghatározásáról (HL L 327., 2000.12.22., 1. o.).
Clearing chemical and conventional munitions from the sea (Euractiv).